
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



РЕШЕНИЕ
№ РС-396-18-003

	Днес, 15.01.2020 г., Комисията за противодействие на корупцията и за отнемане на незаконно придобито имущество /КПКОНПИ/, в състав:

	Председател: Сотир Цацаров
	Заместник – председател: Антон Славчев
	Член: Пламен Йоцов
	Член: Силвия Къдрева

У С Т А Н О В И:

	   Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ), въз основа на сигнал, който е регистриран в Комисия за противодействие на корупцията и за отнемане на незаконно придобитото имущество (КПКОНПИ) с рег. № ЦУ01-С-396/04.09.2018 г.
	Сигналът е подаден против Цветанка П. Йотина – кмет на Община М..
	По същество, в сигнала се твърди, че Цветанка П. Йотина в качеството си на кмет на Община М. не е предприела действия за събирането на суми, представляващи наемна цена по сключени договори за отдаване под наем на общински земи със земеделски производители сред които е синът й, дъщеря й и зет й. Йотина е разходвала общински средства за строително- монтажни работи по проект „Топъл обяд“, свързани с ремонт на кухненския блок и столовата в сградата на Службата за социално подпомагане в с.М., без реално да е извършен такъв ремонт. Към сигнала не са приложени доказателства.
	От председателя на ПК по ЗПУКИ при Общински съвет – М. са изискани и представени следните доказателства: клетвен лист на Цветанка П. Йотина за мандатите 2011 – 2015 г. и за 2015 – 2019 г.; декларация по чл. 12, т. 1 във вр. с чл. 5 от ЗПУКИ (отм.) от 06.11.2015 г.; декларация по чл. 12, т. 2 във вр. с чл. 14 от ЗПУКИ (отм.) от 06.11.2015 г., декларация по чл. 12, т. 4 от ЗПУКИ (отм.) от 21.08.2017 г.;  заповед № 133/22.05.2014 г. на кмета на Община М.; заповеди № 64/16.03.2015 г., № 125/27.05.2015 г., № 127/27.05.2015 г. и № 128/27.05.2015 г. на секретаря на Община М.; договор № 54/11.06.2015 г. за отдаване под наем на земеделски територии земи – пасища, мери и ливади от Общински поземлен фонд; договор № 55/11.06.2015 г. за отдаване под наем на земеделски територии земи – пасища, мери и ливади от Общински поземлен фонд; договор № 66/01.04.2016 г. за наем на недвижим имот – публична общинска собственост; договор № 131/14.09.2016 г. за отдаване под наем на земеделски територии земи – пасища, мери и ливади от Общински поземлен фонд; договор № 132/19.09.2016 г. за отдаване под наем на земеделски територии земи – пасища, мери и ливади от Общински поземлен фонд; договор № 5/18.01.2017 г. за наем на недвижим имот – публична общинска собственост; договор № 17/27.01.2017 г. за наем на недвижим имот – публична общинска собственост; договор № 88/11.07.2017 г. за отдаване под наем на земеделски територии земи – пасища, мери и ливади от Общински поземлен фонд; договор № 121/08.11.2017 г. за наем на недвижим имот – публична общинска собственост; договор № 74/19.07.2018 г. за отдаване под наем на земеделски територии земи – пасища, мери и ливади от Общински поземлен фонд; договор № 77/19.07.2018 г. за отдаване под наем на земеделски територии земи – пасища, мери и ливади от Общински поземлен фонд; договор № 129/14.12.2018 г. за наем на недвижим имот – публична общинска собственост; договор № 147/21.12.2018 г. за наем на недвижим имот – публична общинска собственост; договор № 97/07.08.2017 г. за извършване на ремонт на социална столова в с.М.; оферта за ремонт на социална столова в с.М. от „**********“ ЕООД; протокол за извършени СМР; анекс № 1 към договор № 97/07.08.2017 г. от 28.09.2017 г.; количествено-стойностна сметка на допълнителните СМР за обект „Социална столова в с.М.“; протокол за извършени СМР; докладна записка с вх.№ ОбС-01-22/23.05.2017 г. от кмета на Община М.; количествено-стойностна сметка за ремонт на социална столова в Община М. и Решение № 237 по Протокол № 19/26.05.2017 г. на Общински съвет – М..
	От секретаря на Община М. е изискано и представено удостоверение за съпруг и родствени връзки за роднини по права линия, по съребрена линия – до четвърта степен, включително и по сватовство – до втора степен, включително за Цветанка П. Йотина.
	От председателя на ПК по ЗПУКИ при Общински съвет – М. е изискана и представена обобщена справка за заплатените, както и за дължимите суми по сключените с Община М. договори за наем на общински земи с № 66/01.04.2016 г., № 131/14.09.2016 г., № 132/19.09.2016 г., № 5/18.01.2017 г., № 17/27.01.2017 г., № 88/11.07.2017 г., № 121/08.11.2017 г., № 74/19.07.2018 г., № 77/19.07.2018 г., № 129/14.12.2018 г., № 147/21.12.2018 г., платежни документи по договорите за наем, заповеди с № 313/30.12.2015 г., № 158804.08.2017 г., № 202/16.10.2017 г., № 163/28.06.2018 г., № 311/23.11.2018 г., длъжностна характеристика на длъжността „Секретар“ на Община М., обобщена поименна справка за полученото допълнително материално стимулиране на заместник-кмета, секретаря и директорите на дирекции в Община М. за периода от 01.12.2015 г. до 31.12.2018 г., заповеди с № 307/17.12.2015 г., № 77/26.04.2016 г., № 262/20.12.2016 г., № 83/11.04.2017 г., № 167/22.08.2017 г., № 109/29.03.2018 г., № 266/19.10.2018 г., № 321/19.12.2018 г. – свързани с определяне размера на допълнителното материално стимулиране на служителите и работниците в Община М..
	Служебно е извършена справка в Търговския регистър и в Регистър НБД „Население“.

От събраните в хода на административното производство доказателства Комисията установи следното от фактическа страна:

	Сигналът е подаден от лица, с посочени имена и е подписан.
	Цветанка П. Йотина с ЕГН ********** е избрана за кмет на Община М. за мандат 2015 г. – 2019 г. и е положила клетва на 04.11.2015 г.
	В това си качество Цветанка П. Йотина е подала декларации по чл. 12, т. 1 във вр. с чл. 5 от ЗПУКИ (отм.) и по чл. 12, т. 2 във вр. с чл. 14 от ЗПУКИ (отм.) на 06.11.2015 г. В декларацията по чл. 12, т. 2 от ЗПУКИ (отм.) не са декларирани обстоятелства, които биха довели до възникване на конфликт на интереси. 
	Цветанка П. Йотина е подала декларация по чл. 12, т. 4 от ЗПУКИ (отм.) на 21.08.2017 г., с която е декларирала частен интерес по конкретен повод – продажба на общински имоти частна общинска собственост, съгласно заповед № 157/05.08.2017 г.
	От извършената справка в НБД „Население“ е установено, че Цветанка П. Йотина е майка на Г. Е. Й. с ЕГН **********, на П. Е. Й. – Р. с ЕГН ********** и на Б. Е. Й. с ЕГН **********. П. Е. Й. – Р.е съпруга на П. С. Р. с ЕГН **********.
	На 11.06.2015 г. между Община М., представлявана от кмета на общината – Цветанка П. Йотина и Б. Е. Й. е сключен  договор № 54/11.06.2015 г. за отдаване под наем на земеделски територии земи – пасища, мери и ливади от Общински поземлен фонд.
	На 11.06.2015 г. между Община М., представлявана от кмета на общината – Цветанка П. Йотина и П. С. Р. е сключен договор № 55/11.06.2015 г. за отдаване под наем на земеделски територии земи – пасища, мери и ливади от Общински поземлен фонд.
	Със Заповед № 313/30.12.2015 г. кметът на Община М., на основание чл. 44, ал. 2, във вр. с чл. 43, ал. 4 от ЗМСМА, чл. 6, ал. 2 от ЗДС и чл. 37и от ЗСПЗЗ е възложил на Ц. Г. П. – Х. – Секретар на Община М.  да изпълнява правомощията й по разпределение на пасища на собственици и ползватели на животновъдни обекти с пасищни селскостопански животни за територията на Община М..
	На 01.04.2016 г. между Община М., представлявана от секретаря на общината – Ц. Г. П. – Х. и П. С. Р. е сключен договор № 66/01.04.2016 г., на основание чл. 228 и сл. от ЗЗД във вр. с чл. 37в от ЗСПЗЗ и Решение № 72 от Протокол № 5/16.02.2016 г. на Общински съвет – М. за наем на недвижим имот – публична общинска собственост, представляващи „полски пътища“, попадащи в масивите за ползване в землищата на с.М., с.С.и с.Б., съгласно Приложение № 1 от договора за срок до 30.09.2016 г. и цена в размер на 2 406, 77 лв.
	На 14.09.2016 г. между Община М., представлявана от секретаря на общината – Ц. Г. П. – Х. и Б. Е. Й. е сключен договор № 131/14.09.2016 г., на основание чл. 228 и сл. от ЗЗД във вр. с чл. 37и, ал. 12 от ЗСПЗЗ и във вр. с Протокол от 16.06.2016 г. на комисия, назначена със Заповед № 100/09.06.2016 г. на Секретаря на Община М. и във вр. с Решение № 104 от Протокол № 8/31.05.2016 г. на Общински съвет – М. за отдаване под наем на земеделски територии земи – пасища, мери и ливади от Общински поземлен фонд, с предмет временно и възмездно ползване на поземлени имоти на територията на Община М., с обща площ 1096,403 кв.м., с обща наемна цена в размер на 4465.87 лв., със срок от пет стопански години, изтичащ през стопанската 2020/2021 г.
	На 19.09.2016 г. между Община М., представлявана от секретаря на общината – Ц. Г. П. – Х. и П. С. Р. е сключен договор № 132/19.09.2016 г., на основание чл. 228 и сл. от ЗЗД във вр. с чл. 37и, ал. 12 от ЗСПЗЗ и във вр. с Протокол от 16.06.2016 г. на комисия, назначена със Заповед № 100/09.06.2016 г. на Секретаря на Община М. и във вр. с Решение № 104 от Протокол № 8/31.05.2016 г. на Общински съвет – М. за отдаване под наем на земеделски територии земи – пасища, мери и ливади от Общински поземлен фонд, с предмет временно и възмездно ползване на поземлени имоти на територията на Община М., с обща площ 452,739 дка., с обща наемна цена в размер на 1810.26 лв., със срок от пет стопански години, изтичащ през стопанската 2020/2021 г.
	На 18.01.2017 г. между Община М., представлявана от секретаря на общината – Ц. Г. П. – Х. и Б. Е. Й.е сключен договор № 5/18.01.2017 г., на основание чл. 228 и сл. от ЗЗД във вр. с чл. 37в, ал. 10 от ЗСПЗЗ за наем на недвижим имот – публична общинска собственост, с предмет временно и възмездно ползване на имоти – публична общинска собственост, представляващи части от ниви на територията на Община М., с обща площ 23,057 дка., с обща наемна цена в размер на 230.57 лв., със срок до 30.09.2017 г.
	На 27.01.2017 г. между Община М., представлявана от секретаря на общината – Ц. Г. П. – Х. и Б. Е. Й. е сключен договор № 17/27.01.2017 г., на основание чл. 228 и сл. от ЗЗД във вр. с чл. 37в, ал. 10 от ЗСПЗЗ за наем на недвижим имот – публична общинска собственост, с предмет временно и възмездно ползване на имоти – публична общинска собственост, представляващи части от ниви на територията на Община М., с обща площ 279,618 дка., с обща наемна цена в размер на 2796.18 лв., със срок до 20.04.2017 г.
	На 11.07.2017 г. между Община М., представлявана от секретаря на общината – Ц. Г. П. – Х. и П. С. Р. е сключен договор № 88/11.07.2017 г., на основание чл. 228 и сл. от ЗЗД във вр. с чл. 37и, ал. 12 от ЗСПЗЗ във вр. с Протокол от 15.05.2017 г. на комисия, назначена със Заповед № 72/30.03.2017 г., изменена със Заповед № 105/12.05.2017 г. на Секретаря на Община М.и във вр. с Решение № 224 от Протокол № 18/25.04.2017 г. на Общински съвет – М. за отдаване под наем на земеделски територии земи – пасища, мери и ливади от Общински поземлен фонд, с предмет временно и възмездно ползване на поземлен имот, представляващ пасище на територията на Община М., с площ от 19602 кв.м., с обща годишна наемна цена в размер на 78.41 лв., със срок от пет стопански години, изтичащ през стопанската 2021/2022 г.
	Със Заповед № 202/16.10.2017 г. кметът на Община М., на основание чл. 44, ал. 2, във вр. с чл. 43, ал. 4 от ЗМСМА, чл. 6, ал. 2 от ЗДС и чл. 37в, ал. 10 от ЗСПЗЗ е възложил на Ц. Г. П. – Х. – Секретар на Община М.  да изпълнява правомощията й по разпределение на процедурите по служебно разпределение за орна земя, регламентирани в чл. 37в, ал. 3, т. 2 от ЗСПЗЗ, както и за имоти, представляващи частни ниви и полски пътища – общинска собственост, по реда на чл. 37в, ал. 16 от ЗСПЗЗ и чл. 75а, ал. 3 от ППЗСПЗЗ, на територията на Община М..
	На 08.11.2017 г. между Община М., представлявана от секретаря на общината – Ц. Г. П. – Х. и Б. Е. Й. е сключен договор № 121/08.11.2017 г., на основание чл. 228 от ЗЗД във вр. с чл. 37в, ал. 10 и ал. 16 от ЗСПЗЗ и чл. 75б от ППЗСПЗЗ за наем на недвижим имот – публична общинска собственост, с предмет временно и възмездно ползване на части от имоти - публична общинска собственост, представляващ части от ниви и полски пътища на територията на Община М., с обща площ от 258,799 дка., с обща наемна цена в размер на 5000.62 лв., със срок до 30.09.2018 г.
	Със Заповед № 163/28.06.2018 г. кметът на Община М., на основание чл. 44, ал. 2, във вр. с чл. 43, ал. 4 от ЗМСМА, чл. 6, ал. 2 от ЗДС и чл. 37и от ЗСПЗЗ, както и на Заповед № 313/30.12.2015 г. е възложил на Ц. Г. П. – Х. – Секретар на Община М.  да изпълнява правомощията й по отдаване под наем на пасища, мери и ливади между Община М. и собственици или ползватели на животновъдни обекти с пасищни селскостопански животни за територията на Община М., за стопанската 2018/2019 г.
	На 19.07.2018 г. между Община М., представлявана от секретаря на общината – Ц. Г. П. – Х. и Б. Е. Й. е сключен договор № 74/19.07.2018 г.,  на основание чл. 228 от ЗЗД, чл. 37и, ал. 12 от ЗСПЗЗ и във вр. с Протокол от 26.04.2018 г. на комисия, назначена със Заповед № 125/20.04.2018 г. на Секретаря на Община М. и във вр. с Решение № 283 от Протокол № 26/28.12.2017 г. на Общински съвет – М. за отдаване под наем на земеделски територии земи – пасища, мери и ливади от Общински поземлен фонд, с предмет временно и възмездно ползване на поземлени имоти, представляващ ливади и пасища на територията на Община М., с обща площ от 174074 кв.м., с обща наемна цена в размер на 1522.69 лв., със срок от пет стопански години, изтичащ през стопанската 2022/2023 г.
	На 19.07.2018 г. между Община М., представлявана от секретаря на общината – Ц. Г. П. – Х. и П. С. Р. е сключен договор № 77/19.07.2018 г., на основание чл. 228 от ЗЗД във вр. с чл. 37и, ал. 12 от ЗСПЗЗ и във вр. с Протокол от 26.04.2018 г. на комисия, назначена със Заповед № 125/20.04.2018 г. на Секретаря на Община М. и във вр. с Решение № 283 от Протокол № 26/28.12.2017 г. на Общински съвет – М. за отдаване под наем на земеделски територии земи – пасища, мери и ливади от Общински поземлен фонд, с предмет временно и възмездно ползване на поземлени имоти, представляващ ливади и пасища на територията на Община М., с обща площ от 98485 кв.м., с обща наемна цена в размер на 660.07 лв., със срок от пет стопански години, изтичащ през стопанската 2022/2023 г.
	На 14.12.2018 г. между Община М., представлявана от секретаря на общината – Ц. Г. П. – Х. и П. С. Р. е сключен договор № 129/14.12.2018 г., на основание чл. 228 от ЗЗД във вр. с чл. 37в, ал. 10 и ал. 16 от ЗСПЗЗ, Решение № 438 от Протокол № 36/25.10.2018 г. на Общински съвет – М. и Заповед № 311/23.11.2018 г. на Кмета на Община М. за наем на недвижим имот – публична общинска собственост, с предмет временно и възмездно ползване на поземлени имоти, представляващ част от полски пътища на територията на Община М., с обща площ от 0,311 дка., с обща наемна цена в размер на 5.29 лв., със срок от една  стопанска година - 2018/2019 г.
	На 21.12.2018 г. между Община М., представлявана от секретаря на общината – Ц. Г. П. – Х. и Б. Е. Й. е сключен договор № 147/21.12.2018 г., на основание чл. 228 от ЗЗД във вр. с чл. 37в, ал. 10 и ал. 16 от ЗСПЗЗ, Решение № 438 от Протокол № 36/25.10.2018 г. на Общински съвет – М. и Заповед № 311/23.11.2018 г. на Кмета на Община М. за наем на недвижим имот – публична общинска собственост, с предмет временно и възмездно ползване на имоти – публична общинска собственост, представляващи ниви и полски пътища на територията на Община М., с обща площ 274,355 дка., с обща наемна цена в размер на 4691.55 лв., със срок от една  стопанска година - 2018/2019 г.
	С писмо изх.№ РД-24-35-2/08.10.2019 г. председателя на ПК по ЗПУКИ при Общински съвет – М. представя обобщена справка за заплатените суми по сключените с Община Мирково договори за наем на общински земи с № 66/01.04.2016 г., № 131/14.09.2016 г., № 132/19.09.2016 г., № 5/18.01.2017 г., № 17/27.01.2017 г., № 88/11.07.2017 г., № 121/08.11.2017 г., № 74/19.07.2018 г., № 77/19.07.2018 г., № 129/14.12.2018 г., № 147/21.12.2018 г. към 09.10.2019 г. Видно от същата към 09.10.2019 г. по горните договори е заплатена сума в размер на 36 223,99 лв., като към посочената дата няма дължима сума по договорите. Видно от обобщена справка, удостоверяваща плащанията по така сключените договори с Община М., придружена  с платежни документи се установява, че дължимите суми са заплатени в договорените срокове.
	С докладна записка с вх.№ ОбС-01-22/23.05.2017 г. от Цветанка П. Йотина, в качеството си на кмет на Община М. е уведомила общинския съвет за необходимостта от извършване на ремонт на помещенията на столовата в сграда „Дом за социални грижи“ в с.М., на стойност 45 619. 23 лв., съгласно извършена количествено-стойностна сметка. Като мотив за ремонта е посочено намерението на Община М. да кандидатства с проект „Обзавеждане и модернизиране на материалната база за приготвяне на храна в Община М. пред Фонд „Социална подкрепа“ на Министерство на труда и социалната политика.
	С Решение № 237 по Протокол № 19/26.05.2017 г. Общински съвет – М. дава съгласие за извършване ремонт на помещенията на столовата в сграда „Дом за социални грижи“ в с.М., съгласно приложената количествено-стойностна сметка, като определя средствата да бъдат предвидени при финансова възможност и при актуализиране на бюджета на общината за 2017 г.
	На 07.08.2017 г. между Община М., представлявана от Р. Г. К. – временно изпълняващ длъжността кмет на Община М. и дружеството „**********“ ЕООД е сключен договор № 97/07.08.2017 г. за извършване на ремонт на социална столова в с.М., в размер на 42 663.83 лв. без ДДС и срок на изпълнението – 30.09.2017 г.
	На 28.09.2017 г. между Община М., представлявана от Цветанка П. Йотина, в качеството си на кмет на Община М. и дружеството „**********“ ЕООД е сключен анекс № 1 към договор № 97/07.08.2017 г., с който дружеството се задължава да извърши при условията на сключения договор,  допълнителни СМР на обект: „Социална столова в с.М.“, по цени и количества, описани в Приложение № 1 към анекса, в размер на 2 997.00 лв. без ДДС и срок на изпълнението – 30.10.2017 г.
	От справка в Търговския регистър е установено, че „**********“ ЕООД с  ЕИК **********, е с едноличен собственик на капитала и управител С. И. И. с ЕГН **********.
	От представеното удостоверение за съпруг и родствени връзки за роднини по права линия, по съребрена линия – до четвърта степен, включително и по сватовство – до втора степен, включително за Цветанка П. Йотина не се установява Йотина да е роднина на С. И. И..
	От представената обобщена поименна справка за полученото допълнително материално стимулиране за периода от 01.12.2015 г. да 31.12.2018 г. на заместник-кмета, секретаря на общината и директорите на дирекции в Община М. се установява, че същите за 2015 г. са получили по 100 лв., по 200 лв. за 2016 г., по 330 лв. за 2017 г. и по 600 лв. за 2018 г.

При така установената фактическа обстановка Комисията стигна до следните правни изводи:

	Сигналът е подаден от лице, идентифицирано по реда на чл. 48, ал. 1 от ЗПКОНПИ.
	За да е осъществен конфликт на интереси по смисъла на чл.2 от ЗПУКИ (отм.) и чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл.2 от ЗПУКИ (отм.), респективно в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	Цветанка П. Йотина, в качеството си – кмет на Община М. е лице, заемало публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32, предложение първо от ЗПКОНПИ.
	С оглед горното КПКОНПИ е компетентна да разгледа подадения сигнал.
	В хода на производството се установи, че родство по права линия между Цветанка П. Йотина, Г. Е. Й. (дъщеря), П. Е. Й. – Р. (дъщеря), Б. Е. Й. (син), както и родството по сватовство с П. С. Р. (зет) обуславя по между им свързаност по смисъла на § 1, т. 1 от ДР на ЗПУКИ (отм.), а така също й по § 1, т. 15, б.“а“ от ДР на ЗПКОНПИ.
	От представеното Удостоверение за съпруг и родствени връзки за роднини по права линия, по съребрена линия – до четвърта степен, включително и по сватовство – до втора степен, включително не се установява Цветанка П. Йотина да е свързано лице по смисъла на § 1, т. 1 от ДР на ЗПУКИ (отм.), а така също й по § 1, т. 15, б.“а“ от ДР на ЗПКОНПИ със С. И. И..
	Не се установи Цветанка П. Йотина да е управител или едноличен собственик на капитала на дружеството „**********“ ЕООД, което от своя страна налага извода, че същата не е свързано лице по смисъла на § 1, т. 1 от ДР на ЗПУКИ (отм.), а така също й по § 1, т. 15, б.“а“ и б.“б“ от ДР на ЗПКОНПИ с дружеството „**********“ ЕООД с  ЕИК **********.
	Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на §. 1, т. 1 от ДР на ЗПУКИ (отм.), предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо публична длъжност.
	Видно от датите на сключване на договор № 54/11.06.2015 г. за отдаване под наем на земеделски територии земи – пасища, мери и ливади от Общински поземлен фонд, със синът й Б. Е. Й., както и на договор № 55/11.06.2015 г. за отдаване под наем на земеделски територии земи – пасища, мери и ливади от Общински поземлен фонд, със зет й П. С. Р., в хода на производството се установи, че до подаване на разглеждания сигнал с вх. № ЦУ01-С-396/04.09.2018 г. са изминали повече от три  години.
	Разпоредбата на чл. 73 ЗПКОНПИ регламентира сроковете, в които следва да се образува административно производство за установяване на конфликт на интереси. Съгласно чл. 73 от ЗПКОНПИ производството за установяване на конфликт на интереси се образува в срок до шест месеца от откриването, но не по-късно от три години от извършването на нарушението.
	Образуване на производството за установяване на конфликт на интереси в срок до три години от извършване на нарушението, съставляващо конфликт на интереси е процесуалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Съгласно разпоредбата на чл. 73 ЗПКОНПИ изтичането на тригодишен давностен срок от извършване на нарушението се явява процесуална пречка за разглеждане на постъпилия сигнал и е основание за прекратяване на производството за конфликт на интереси по отношение на Цветанка П. Йотина, в качеството й на кмет на Община М., във връзка със сключването на договор № 54/11.06.2015 г. за отдаване под наем на земеделски територии земи – пасища, мери и ливади от Общински поземлен фонд със синът й Б. Е. Й., както и при сключване на договор № 55/11.06.2015 г. за отдаване под наем на земеделски територии земи – пасища, мери и ливади от Общински поземлен фонд със зет й П. С.Р..
	Конфликтът на интереси предполага упражнени правомощия по служба от лицето, заемащо публична длъжност и наличието на частен интерес, както и съпътстващата го облага, като тези обстоятелства трябва да бъдат установени по несъмнен начин към момента на извършване на преценката за извършено нарушение на разпоредбите на Глава II от ЗПУКИ (отм.), респективно за извършено нарушение на разпоредбите на Глава VIII, Раздел II от ЗПКОНПИ.
	Съгласно разпоредбата на чл. 43, ал. 1 от ЗМСМА кметът на общината назначава безсрочно секретар на общината, а съгласно ал. 4 секретарят на общината изпълнява и други функции, възложени му от кмета на общината, със закон или с друг нормативен акт. Съгласно чл. 44, ал. 2 от ЗМСМА в изпълнение на своите правомощия кметът на общината издава заповеди.
	В изпълнение на правомощията си произтичащи от разпоредбата на чл. 44, ал. 2 от ЗМСМА Цветанка П. Йотина, в качеството й на кмет на Община М. е издала заповеди с № 313/30.12.2015 г., № 202/16.10.2017 г. и № 163/28.06.2018 г., с които на основание чл. 44, ал. 2, във вр. с чл. 43, ал. 4 от ЗМСМА е делегирал правомощията си, произтичащи от разпоредбите на чл. 37в, ал. 10 и чл. 37и от ЗСПЗЗ на секретаря на Община М. -  Ц. Г. П. – Х..
	Делегирането представлява възможност, временно – за определен случай или период от време, съгласно конкретната обстановка и преценка на горестоящ административен орган, той да предостави част от правомощията си на някой от подчинените му органи. Подчиненият орган издава актове въз основа на това специално овластяване от органа, в чиято компетентност поначало е решаването на съответния проблем. Обикновено делегацията е продиктувана от фактическата невъзможност по-горният орган да реализира своевременно на необходимостта от издаване на множество актове на територията на по-голям район.
	Съдебната практика не възприема наличието на субординация и йерархическа подчиненост между този, който оказва влияние и този върху когото се оказва влияние, за достатъчно основание  за установяване на конфликт на интереси, поради което Комисията е изискала и събрала доказателства относно евентуални благоприятни последици върху подчиненото на лицето, заемащо висша публична длъжност, лице.(Решение № 3301 от 17.05.2013 г. на АССГ, Второ отделение 27 с-в по адм.дело № 7607/2012 г. и Решение  № 5966 от 30.04.2014 г. на ВАС – Седмо отделение по адм.дело№ 14280/2013 г.)
	Не се установи Ц. Г. П. – Х., в качеството си на секретар на Община М. да е получавала по-високо допълнително материално стимулиране, различно от това на заместник-кмета, както и на директорите на дирекции в Община М., във връзка с делегираните й правомощия по чл. 37в, ал. 10 и чл. 37и от ЗСПЗЗ със заповеди с № 313/30.12.2015 г., № 202/16.10.2017 г. и № 163/28.06.2018 г.
	В хода на производството не се установи Цветанка П. Йотина, в качеството й на кмет на Община М. да е упражнила правомощия по служба по отношение на :
· договор № 66/01.04.2016 г. за наем на недвижим имот – публична общинска собственост, представляващи „полски пътища“, попадащи в масивите за ползване в землищата на с.М., с.С. и с.Б.;
· договор № 131/14.09.2016 г. за отдаване под наем на земеделски територии земи – пасища, мери и ливади от Общински поземлен фонд, с предмет временно и възмездно ползване на поземлени имоти на територията на Община М.;
· договор № 132/19.09.2016 г. за отдаване под наем на земеделски територии земи – пасища, мери и ливади от Общински поземлен фонд, с предмет временно и възмездно ползване на поземлени имоти на територията на Община М.;
· договор № 5/18.01.2017 г. за наем на недвижим имот – публична общинска собственост, с предмет временно и възмездно ползване на имоти – публична общинска собственост, представляващи части от ниви на територията на Община М.;
· договор № 17/27.01.2017 г. за наем на недвижим имот – публична общинска собственост, с предмет временно и възмездно ползване на имоти – публична общинска собственост, представляващи части от ниви на територията на Община М.;
· договор № 88/11.07.2017 г. за отдаване под наем на земеделски територии земи – пасища, мери и ливади от Общински поземлен фонд, с предмет временно и възмездно ползване на поземлен имот, представляващ пасище на територията на Община М.;
· договор № 121/08.11.2017 г. за наем на недвижим имот – публична общинска собственост, с предмет временно и възмездно ползване на части от имоти - публична общинска собственост, представляващ части от ниви и полски пътища на територията на Община М.;
· договор № 74/19.07.2018 г. за отдаване под наем на земеделски територии земи – пасища, мери и ливади от Общински поземлен фонд, с предмет временно и възмездно ползване на поземлени имоти, представляващ ливади и пасища на територията на Община М.;
· договор № 77/19.07.2018 г. за отдаване под наем на земеделски територии земи – пасища, мери и ливади от Общински поземлен фонд, с предмет временно и възмездно ползване на поземлени имоти, представляващ ливади и пасища на територията на Община М.;
· договор № 129/14.12.2018 г. за наем на недвижим имот – публична общинска собственост, с предмет временно и възмездно ползване на поземлени имоти, представляващ част от полски пътища на територията на Община М.
· договор № 147/21.12.2018 г. за наем на недвижим имот – публична общинска собственост, с предмет временно и възмездно ползване на имоти – публична общинска собственост, представляващи ниви и полски пътища на територията на Община М..
	Договор № 97/07.08.2017 г. за извършване на ремонт на социална столова в с.М. е сключен от временно изпълняващия длъжността кмет на Община М., което от своя стана също налага извода за липса на упражнени правомощия от страна на Цветанка П. Йотина, в качеството й на кмет на Община М..
	Липсата на упражнени правомощия по служба, като елемент от състава на конфликта на интереси по чл. 2 от ЗПУКИ (отм.), съответно по чл. 52 от ЗПКОНПИ изключва наличието на нарушение на разпоредбите на Глава втора от ЗПУКИ (отм.), съответно на Глава осма, Раздел II от ЗПКОНПИ от страна на Цветанка П. Йотина, в качеството й на лице, заемало публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32, предложение първо от ЗПКОНПИ, при сключването на договори № 66/01.04.2016 г., № 131/14.09.2016 г., № 132/19.09.2016 г., № 5/18.01.2017 г., № 17/27.01.2017 г., № 88/11.07.2017 г., № 121/08.11.2017 г., № 74/19.07.2018 г., № 77/19.07.2018 г., № 129/14.12.2018 г., № 147/21.12.2018 г. и № 97/07.08.2017 г.
	По отношение на твърденията в сигнала, свързани с непредприети действия от страна на общинската администрация за събирането на суми, представляващи наемна цена по сключените договори за отдаване под наем на общински земи със земеделски производители в хода на производството не се установява наличие на неплатени наемни задължения по договори № 66/01.04.2016 г., № 131/14.09.2016 г., № 132/19.09.2016 г., № 5/18.01.2017 г., № 17/27.01.2017 г., № 88/11.07.2017 г., № 121/08.11.2017 г., № 74/19.07.2018 г., № 77/19.07.2018 г., № 129/14.12.2018 г., № 147/21.12.2018 г. и № 97/07.08.2017 г.
	Съгласно разпоредбата на чл. 44, ал.1, т. 15 от ЗМСМА кметът на общината представлява общината пред физически и юридически лица и пред съда.
	В изпълнение на правомощията си, произтичащи от разпоредбата на чл. 44, ал.1, т. 15 от ЗМСМА Цветанка П. Йотина, в качеството си на кмет на Община М. на 28.09.2017 г. е сключила анекс № 1 към договор № 97/07.08.2017 г., въз основа на който дружеството „**********“ ЕООД се задължава да извърши при условията на сключения договор,  допълнителни СМР на обект: „Социална столова в с.М.“, по цени и количества, описани в Приложение № 1 към анекса.
	В хода на производството не се установи Цветанка П. Йотина да е свързано лице по смисъла на § 1, т. 1 от ДР на ЗПУКИ (отм.), а така също й по § 1, т. 15, б.“а“ и б.“б“ от ДР на ЗПКОНПИ с дружеството „**********“ ЕООД с  ЕИК **********, което от своя страна налага извода за липса на частен интерес при сключването на анекс № 1 към договор № 97/07.08.2017 г.
	Липсата на частен интерес от упражнените правомощия по служба от страна на лицето, заемало публична длъжност по смисъла на чл. 3, т. 8 от ЗПУКИ (отм.) в свой личен или на свързани с него лица по смисъла на § 1, т. 1 от ДР на ЗПУКИ (отм.) води до липса на конфликт на интереси.
	Предвид изложеното, се налага изводът, че са налице два от елементите на състава на конфликт на интереси, а именно: лице заемало публична длъжност, съответно лице заемащо висша публична длъжност и упражнени от лицето правомощия по служба. Липсва частен интерес – негов или на свързано с него лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Втора от ЗПУКИ (отм.), респективно Глава Осма, Раздел II от ЗПКОНПИ, които представляват негова проявна форма и води до липсата на конфликт на интереси по смисъла на чл. 2 от ЗПУКИ (отм.) и чл. 52 от ЗПКОНПИ.
	
	Предвид горното, Комисията за противодействие на корупцията и отнемане на незаконно придобито имущество, на основание чл. 74, ал. 1 от ЗПКОНПИ,

РЕШИ:

	НЕ УСТАНОВЯВА конфликт на интереси по отношение на Цветанка П. Йотина с ЕГН ********** – кмет на Община М., в качеството й на лице, заемало публична длъжност по чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32, предложение първо от ЗПКОНПИ, във връзка с договори № 66/01.04.2016 г., № 131/14.09.2016 г., № 132/19.09.2016 г., № 5/18.01.2017 г., № 17/27.01.2017 г., № 88/11.07.2017 г., № 121/08.11.2017 г., № 74/19.07.2018 г., № 77/19.07.2018 г., № 129/14.12.2018 г., № 147/21.12.2018 г. и № 97/07.08.2017 г., поради липса на упражнени правомощия по служба.

	НЕ УСТАНОВЯВА конфликт на интереси по отношение на Цветанка П. Йотина с ЕГН ********** – кмет на Община М., в качеството й на лице, заемало публична длъжност по чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32, предложение първо от ЗПКОНПИ, във връзка със сключването на анекс № 1 към договор № 97/07.08.2017 г. с дружеството „**********“ ЕООД, поради липса на частен интерес, неин или на свързано с нея лице по смисъла на § 1, т. 1 от ДР на ЗПУКИ (отм.).

	ПРЕКРАТЯВА производството по сигнал с рег. № ЦУ01-С-396/04.09.2018 г. по отношение на Цветанка П. Йотина с ЕГН ********** – кмет на Община М., в качеството й на лице, заемало публична длъжност по чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32, предложение първо от ЗПКОНПИ в останалата му част.

	Препис от решението да се изпрати на Окръжна прокуратура С., с оглед преценка за реализиране на правомощията й по чл. 76, ал. 2 от ЗПКОНПИ.
	
	С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.


	КОМИСИЯ:

		ПРЕДСЕДАТЕЛ:………………….……….……/СОТИР ЦАЦАРОВ/

ЗАМЕСТНИК-ПРЕДСЕДАТЕЛ:………………/АНТОН СЛАВЧЕВ/

ЧЛЕН:………………………………………..…..../ ПЛАМЕН ЙОЦОВ/

ЧЛЕН:…………………………………….……..../СИЛВИЯ КЪДРЕВА/

